alexandrainst/scandi-wiki huggingface dataset:
Dravle

Dravle er eit norsk tradisjonelt mjølkeprodukt, kjend frå heile landet.

Ingrediensar  
Dravle er dei fleste stadene mjølk sprengd med surmjølk under koking, der ostemassen ligg i mysa. Andre stader legg ein meir arbeid i dravlekokinga.
Mjølka vert innkokt, dvs. at ein «sprenger» mjølka med løype eller kulturmjølk. Når mjølka har skilt seg, tek ein ut noko ostestoff, og lèt resten koka vidare i ein til fire timar. Deretter tilset ein ostestoffet att, og eventuelt litt fløyte. Egg, sukker og kanel er andre moglege ingrediensar.

Dravle kan etast frå ei vanleg suppeskål, både til kvardags og fest; varm eller kald.

Vossadravle 
I dag vert dravle produsert av Tine Meieriet Voss og har fått merkenamnet Vossadravle. Ingrediensane i Vossadravle er mjølk, kulturmjølk, sukker og fløytemysost.

Sjå òg 
 Haglette
 Gomme

Bakgrunnsstoff 
 
 Tine si oppskrift på dravle frå Rogaland.

Kjelder 
 Bokmålswikipedia om Dravle, henta inn 27. mars 2011.
 Påskrifta på ein boks Vossadravle.
 Andreas Ropeid: Produksjon og kosthald ved fjorden i NORVEG Folkelivsgransking 19. Norges almenvitenskapelige forskningsråd 1976.
 Kristoffer Visted og Hilmar Stigum: Vår gamle bondekultur band 2. Oslo 1970.

Kjelder 

Mjølkemat
Norsk mat
Opningsseremonien for sommar-OL 2008

Opningsseremonien for sommar-OL 2008 blei halden på Beijing National Stadium i Beijing. Seremonien tok til klokka 20:00 lokal tid (UTC +8) 8. august 2008. Talet 8 er i kinesisk kultur knytt til lykke og tryggleik. Arrangørane hevdar at stadion var fullsatt med 91 000 tilskodarar.

Seremonien blei regissert av den kinesiske filmskaparen Zhang Yimou saman med dei kinesiske koreografane Zhang Jigang og Chen Yeiya. Seremonien fokuserte i stor grad på gamal kinesisk kultur og var svært kreativt utført. Dette var fyrste gongen ein brukte vêrmoderasjonsteknologi for å forhindre regn. Den olympiske turnaren Li Ning sprang den aller siste etappen av fakkelstafetten og såg ut til å springe gjennom lufta langs toppringen av stadion med fakkelen. Opningsseremonien varte over fire timar og har truleg kosta meir enn 100 millionar amerikanske dollar (om lag 600 millionar norske kroner). Både tilskodarar og internasjonal presse skrytte over seremonien som var svært spektakulær. Meir enn 15 000 personar opptredde under seremonien.

Fyrverkeriet bestod av 29 000 enkeltelement, som blei avfyrte frå meir enn 1 800 forskjellige stader i Beijing. Det trulege talet på fjernsynssjåarar var minst ein milliard. 204 land marsjerte inn, medan meir enn åtti politiske leiarar og kongelege var til stades.

Statsoverhovud og kongelege som var til stades under opninga av Sommar-OL 2008

Sommar-OL 2008
Grindkval

Grindkval er ein art i delfinfamilien. Namnet kjem frå oldnordisk grind. På færøysk kalla ein kvalen opp etter flokken sin likskap med ei rekke grinder. Det sams skandinaviske (og tyske og hollandske) namnet kjem frå Færøyane, der grindkvalen heiter grindahvalur og ein flokk berre grind.
Arten finst i tempererte hav på både den nordlege og den sørlege halvkula. I tropiske og subtropiske havområde finst den nærskylde kortfinna grindkval.

Utsjånad 
Grindkval er ein mellomstor, svart, 3-6 meter lang  tannkval som kan vege opp til 3 000 kg. Hoa veg litt mindre enn hannen. Kroppen er sylindrisk med rundt hovud og kort nebb, med ein litt oppovervend munn og lange spisse luffar. Lengda på luffane er 18-27 % av kroppen si lengde. 
Ryggfinnen er brei ved rota og sit framme på fremste tredel av ryggen. Rygg og sider er svarte, men kan ha ei gråleg teikning bak ved ryggfinnen. På buken finst ei ankerforma lys teikning. På ryggen bak ved hovudet sit nasebora, blåseholet, som dyret pustar gjennom når det kjem opp til overflata.

Utbreiing 
Grindkvalen held seg til opne hav som Middelhavet, ved Gibraltar og Korsika og Atlanterhavet. Dyra ferdast regelmessig i store flokkar kring Orknøyane, Shetland og Færøyane, der dei søker stimar av små blekksprutartar.

Levevis 
Kvalen et dagleg kring 50 kg næring, som kan vere ulike artar av blekksprut, stimfisk og krepsdyr, og leitar mest næring om natta, der han i opp til 10 min. kan dukke ned til djupner på 600 meter. 
I sjeldne tilfelle vert grindkvalen angripen av spekkhoggar, som i flokk kan jage ein einskild grindkval. Flokkinstinktet er mykje utvikla og dyra følgjer eit førardyr (pilotkval), oftast ein dominerande hann. 
Grindkvalar sender ut korte klikkelydar på 0,1-100 kHz., som vert brukte til ekkoorientering. Nokre av lydane er ultralyd, det vil seie lydar over 20 kHz.. Dyra kommuniserer seg i mellom ved hjelp av ulike fløytelydar på 3-4 kHz., som vert utstøytte 14-40 gongar i minuttet.

Forplanting og utvikling 
Hoa er kjønnsmogen frå 6 års alder, og hannen på om lag dobbelt så lang tid. Paringa kan gjerast heile året, men oftast i april – juli. Hannane i flokken parar seg berre med hoer i andre flokkar. Hoa er drektig i om lag 15 månader. Ho får kalv normalt berre kvart femte til sjette år. Den nyfødde kalven er 1,6 - 1,9 m lang og veg om lag 75 kg. Etter to månader får kalven dei første tennene, og etter eit år er tanngarden fullstendig. Ungen diar mora i fire år, deretter parar mora seg att.
Grindkvalen lever i 30-50 år, ein hokval vart 57 år.

Grindkvalen og mennesket 
Bestanden i det nordlege Atlanterhavet er taksert til over 100.000 dyr og kan derfor berre reknast som lite truga av kvalfangst, men som andre kvalartar er grindkvalen truga av ureininga i hava. Kvikksølv og bly lagrar seg i muskulaturen, lever og nyrene. Miljøgifter som PCB og DDT set seg i spekklaget.

Kjelder
Dansk Wikipedia.

Bakgrunnsstoff

pattedyr i Noreg
Delfinfamilien
Avslutningsseremonien for sommar-OL 2008

Avslutningsseremonien for sommar-OL 2008 avslutta OL i Beijing 24. august 2008. Seremonien starta klokka 20:00 lokal tid (UTC +8) på Beijing National Stadium.

Den britiske songaren Leona Lewis og Led Zeppelin-gitarist Jimmy Page opptredde på avslutningsseremonien for å markere overgangen frå Beijing til sommar-OL 2012 i London. I tillegg deltok verdas mest kjende fotballspelar, David Beckham.

Stefanie Sun, ei popstjerne frå Singapore, opptredde saman med den kinesiske songaren Wang Lee Hom. Han Hong opptredde og Jackie Chan tok også del i seremonien.

Eit viktig element av avslutningsseremonien var også den tradisjonelle flaggoverrekkinga. Beijings borgarmeister Guo Jinlong overrekte det olympiske flagget til borgarmeisteren i London, Boris Johnson, og ein fekk sjå eit bidrag frå den olympiske organisasjonskomitéen til London (LOCOG).

Tradisjonen tru blei også den olympiske elden sløkt. Dette skjedde i det norske Anders Nordøy Snellingen saman med ein afrikansk mann og ei rumensk kvinne stod på ei høg flytrapp og viste fram ein tradisjonell kinesisk rull med bilete frå alle dagane leikane varte. Dei same bileta blei vist fram på storskjermar på arenaen.

Sommar-OL 2008
Vistenfjorden

Vistenfjorden er ein om lag 22 km lang fjord i Vevelstad kommune sør i Nordland fylke. Han er ofte rekna som ein av dei reinaste i landet. Den viktigaste bygda langs fjorden er Visthus, der det er butikk og postkontor, rorbuutleige i tillegg til hurtigbåtkai. Lengre inn i fjorden ligg Kilvågen, Ausen, Bønåa og Aursletta. På Bønåa er det mogleg overnatte og å ta villmarksferie. I etterkrigstida har folketalet i fjordbygdene gått kraftig tilbake. Like ved munningen av fjorden i nord ligg Stokkasjøen.

Fjordar i Nordland
Geografi i Vevelstad
Krypfredlaus

Krypfredlaus (Lysimachia nummularia, bokmål krypfredløs) er ein art i fredlausslekta i nøkleblomfamilien. Arten sitt utbreiingsområde ligg i Europa. Planta vert kring 40 cm lang og har krypande stengel med runde snaue blad. Ho har hjarteforma begerblad som blir 8 mm lange. Krypfredlaus blomstrar kring juli månad i hagar, parkar og skog. 

Planta finst i Noreg nord til Trøndelag.

Invasiv art
Sjølv om planta veka naturleg i delar av Europa, så blir arten sett på som ein invasiv art i somme plassar der ho har blitt introdusert som hageplante. Den spreier seg aggressivt når tilhøva er gunstige slik som på fuktige stader og nær vatn. Den spreier seg lett i plen. Den kan lett fjernast ved å trekke den opp for hand. 

Krypfredlaus er tilgjengeleg som hageplante både i Europa og Nord-Amerika. Den kan nyttast som dekkplante, men kan spreie seg lett og konkurrere ut andre plantar. Den lagar ein fint dekke på område der ein kan avgrense utbreiinga, med sine gule blomstrar.

Planta toler kulde godt og kan overleve med temperaturar ned til -40 grader C både i det meste av Europa og i Nord-Amerika.

Kultivar
Kultivaren 'Aurea' (golden creeping Jenny) har gule blad og er litt mindre aggressive enn arten elles.

Kjelder
Johannes Lid: Norsk-svensk-finsk flora. Det Norske Samlaget, 1985.

Plantar i Noreg 
Fredlausslekta
Nøkleblomfamilien
Hageplantar
Johann Christian Friedrich Haeffner

Johann Christian Friedrich Haeffner () er ein tysk-svensk komponist, fødd i Oberschönau i Hessen og død  i Uppsala.

Biografi 
J. Chr. Fr. Haeffner vart fødd i fødd i Oberschönau i Hessen med foreldra Anna Reckenagel og læraren Johann Heinrich Häffner. Då familien seinare flytta til Schmalkalden gjekk han i lære hos organisten og komponisten Johann Gottfried Vierling. Han vart snart dyktig ved orgel€t, alt frå 9 års alder spelte han til gudstenester i kyrkja.

I juni 1781  flytta Haeffner til Stockholm for å begynne som i den tyske kyrkja S:t Gertrud  i Stocholm. Same året vart han engasjert ved  Kungliga Operan. Frå  1781 til 1783 var han  kapellmeister ved Carl Stenborgs teater, sidan arbeidde han ved Kungliga Hovkapellet der han i  1787 dirigerte han uroppføringa  av sin eigen opera Electra. Same året gifta han seg med ei av songarinnene, sopranen Gertrud Elisabeth Forsselius , som han vart skild frå i 1807.

Studentsongane 
Vud Uppsala universitet deltok  han aktivt i dei nasjonalromantiske strøymingane som høyrde denne tida til, inspirert av Götiska Förbundet. Han var her med å leggje grunnlaget for den firstemmige mannskorsongen som enno er levande studentsangtradisjon  ved mange universitet i Norden.

Koralböcker 

År 1800 skreiv Haeffner eit framlegg til ny koralbok som vart godkjent for bruk i Uppsala stift og utgiven 1808. I 1818 fekk Haeffner oppdraget med å lage koralboka til den nye svenske salmeboka. Koralboka innførte nye songideal i den svenske kyrkja, noko som førte til ein viss konflikt med den folkelege salmesongen.

Folkeviser 
Haeffner fekk oppdraget å redigere musikken til Geijer-Afzelius velkjente Svenska folkvisor som vart utgivne i tre band i åra 1814-1818. 
Haeffner arrangerte også nokre av desse folkvisene for manskor/manskvartett, Svenska folk-visor satte för fyra mans-röster (1832).

Komposisjonar 
Operaen  Electra 1787
Operaen Alcides' inträde i världen 1793 
Operaen Renaud  1801  
Oratorium Försonaren på Golgata 1809 
Musik vid sorgefesten efter drottning Sofia Albertina.
 
Salmetonar
Tonsette dikt
Studentsongar

Denne artikkelen bygger på «Johann Christian Friedrich Haeffner» frå ,  den 27. mars 2011.  
 

Svenske komponistar
Je Ne Sais Pas Pourquoi

«Je Ne Sais Pas Pourquoi» (eg veit ikkje kvifor) er ein popsong skriven av dei britiske produsentane Stock Aitken Waterman for Kylie Minogue sitt debutalbum Kylie.

Informasjon 
Songen vart utgjeven i 1988 som den fjerde singelen frå albumet og vart ein topp-hit i Storbritannia, der han gjekk inn på nummer elleve før han klatra til nummer to og vart der i tre veker. Han fekk ei blanda mottaking frå kritikarar. I USA og Australia vart songen òg kjent som «I Still Love You (Je Ne Sais Pas Pourquoi)».

Musikkvideo 
Videoen ser ut som han er innspelt i Paris på 1940-/1950-talet. Kylie ventar i regnet før ho går inn på ein kafé. Håret er sett i bølgjer, og ho er i ein blå kjole.

Sporliste 
Dette er formata og sporoppføringane på hovudutgjevingane av singelen «Je Ne Sais Pas Pourquoi».

CD single
 "Je Ne Sais Pas Pourquoi" (Moi Non Plus Mix) – 5:55
 "Made in Heaven" (Maid in England Mix) – 6:20
 "The Loco-Motion" (Sankie Mix) – 6:55

7" single
 "Je Ne Sais Pas Pourquoi" – 4:01
 "Made in Heaven" – 3:24

12" single
 "Je Ne Sais Pas Pourquoi" (Moi Non Plus Mix) – 5:55
 "Made in Heaven" (Maid in England Mix) – 6:20

Amerikansk 12" single
 "Je Ne Sais Pas Pourquoi" (Moi Non Plus Mix) – 5:55
 "Je Ne Sais Pas Pourquoi" (The Revolutionary Mix) – 7:16
 "Made in Heaven" (Maid in England Mix) – 6:20

Topplisteplasseringar

Kjelder 
 Denne artikkelen bygger på «Je Ne Sais Pas Pourquoi» frå , den 27. mars 2011.
  oppgav desse kjeldene:

Bakgrunnsstoff 
Je Ne Sais Pas Pourquoi på Allmusic

Kylie Minogue-songar
Songar frå 1988
Singlar frå 1988
Page and Plant

Jimmy Page og Robert Plant, begge tidlegare frå det engelske rockebandet Led Zeppelin, samarbeidde i lag på siste halvdel av 90-åra som Page and Plant. Duoen kom saman i 1994 og etter ein særs suksessrikt album la dei ut på ein verdsturne. Det andre albumet deira vart òg etterfølgd av ein ny verdsturne, før dei gav seg i 1998. Dei kom saman att ein kort periode i 2001.

Dei første planane om ei gjenforeining vart gjort i 1993 då dei diskuterte høvet for å spele for serien MTV Unplugged. Dei spelte inn konserten i London med musikarar frå Marokko og Egypt. Dei spelte fleire Led Zeppelin-songar, ofte i nytt arrangement, og fire nye songar. Konserten vart send 12. oktober og vart ein så stor suksess at dei valde å legge ut på ein turne i lag, som starta i februar 1995. Den første konserten resulterte i albumet No Quarter: Jimmy Page and Robert Plant Unledded og kom ut i november 1994.

Med seg på turneen hadde dei Charlie Jones på bass og perkusjon, Michael Lee på trommer, Porl Thompson på gitar og banjo, Najma Akhtar på korvokal, Jim Sutherland på mandolin og bodhrán, Nigel Eaton på lirekasse, og Ed Shearmur på Hammondorgel med orkesterarrangement. Page:

Etter turneen gjekk dei to artistane i studio og spelte inn Walking into Clarksdale, eit album med berre nye songar. Det selde ikkje like godt som Unledded og etter ein turne vart Page/Plant oppløyst.

I juli 2001 spelte dei igjen i lag på Montreux Jazz Festival.

Diskografi
Album

Videoar

Sjå òg
Coverdale & Page

Kjelder

Denne artikkelen bygger på «Page and Plant» frå ,  den 28. mars 2011. 
 oppgav desse kjeldene:

Engelske rockegrupper
Musikkgrupper frå 1990-talet
Led Zeppelin
Jimmy Page
Grammy-vinnarar
XYZ

XYZ var ei kortliva supergruppe. Namnet XYZ kjem frå eX-Yes-&-Zeppelin sidan gruppa bestod av tidlegare Led Zeppelin-gitarist Jimmy Page, i lag med tidlegare Yes-medlemmar Chris Squire (bassgitar, vokal, klaverinstrument) og Alan White (trommer). Squire var den viktigaste låtskrivaren for gruppa. Page meinte at bandet trong ein sterk vokalist og høyrte med tidlegare Led Zeppelin-songar Robert Plant. Plant møtte opp på ei øving med XYZ den 28. februar 1981, men valde å ikkje bli med i gruppa, fordi han ikkje likte den komplekse musikken. Utan Plant og med kontraktsproblem om kven som skulle styre gruppa vart prosjektet skrinlagt kort tid etter.

Medverkande
 Jimmy Page - Sologitar
 Chris Squire - Bassgitar, klaverinstrument, vokal
 Alan White - trommer

Kjelder 

Denne artikkelen bygger på «XYZ (band)» frå ,  den 28. mars 2011. 
 oppgav desse kjeldene:

Britiske progrockband
Supergrupper
Jimmy Page
Musikkgrupper skipa i 1981
Musikkgrupper oppløyste i 1981
The Firm

The Firm var ei supergruppe frå England som bestod av tidlegare Free- og Bad Company-songar Paul Rodgers, tidlegare Led Zeppelin-gitarist Jimmy Page, tidlegare Uriah Heep- og Manfred Mann's Earth Band-trommis Chris Slade og bassist Tony Franklin. Page og Rodgers ønskte opphavleg tidlegare Yes-trommeslagar Bill Bruford og bassisten Pino Palladino i gruppa. Bruford hadde derimot kontrakt med eit anna selskap og Palladino var oppteken med å turnere med Paul Young. 

Både Page og Rodgers nekta å spele songar frå sine tidlegare band og spelte heller nye Firm-songar og songar frå soloalbuma sine. Dei nye songane hadde ein soul-aktig og kommersiell stil. Den siste songen frå The Firm, «Midnight Moonlight» var opphavleg ein Led Zeppelin-song dei aldri gav ut, kalla «The Swan Song». Dette fekk somme kritikarar til å meine at Page hadde gått tom for idear. Etter bandet vart oppløyst gjekk Page og Rodgers attende til solokarrierane sine, medan Chris Slade vart med AC/DC og Franklin slo seg saman med gitarist John Sykes i Blue Murder.

Bandmedlemmar
Paul Rodgers - solovokal, rytmegitar, akustisk gitar
Jimmy Page - solo- & rytmegitar, akustisk gitar
Tony Franklin - bass, klaverinstrument, synthesizer
Chris Slade - trommer, perkusjon, korvokal

Diskografi

Album
The Firm (1985)
Mean Business (1986)

Kjelder
Denne artikkelen bygger på «The Firm (rock band)» frå ,  den 28. mars 2011.  

Engelske rockegrupper
Supergrupper
Jimmy Page
Musikkgrupper skipa i 1984
Musikkgrupper oppløyste i 1986
Musikkgrupper frå 1980-talet
Coverdale and Page

Coverdale and Page var eit samarbeid mellom tidlegare Whitesnake- og Deep Purple-songar David Coverdale og tidlegare Led Zeppelin-gitarist Jimmy Page. Dei starta å spele i lag i 1991 og gav ut albumet Coverdale and Page i 1993. Dei gav òg ut fem singlar. 

Det har vorte indikert at Page samarbeidde med Coverdale for ergre Robert Plant, tidlegare songar i Led Zeppelin, som fram til då var motvillig til å spele i lag med Page igjen. I intervju på denne tida hadde Plant ein viss tendens til å latterleggjere Coverdale. Rykte ville ha det til at Coverdale og Page ville gjenforeine Led Zeppelin i lag med John Paul Jones og Jason Bonham, men dette vart aldri noko av. 

Studioalbumet gav Page den største salssuksessen hans sidan dagane med Led Zeppelin. Etter fleire konsertar i Japan og dårleg bilettsal på den påfølgjande verdsturneen, vart bandet lagt ned. Page slo seg så saman med Plant for «UnLedded» på MTV og Coverdale dukka frå tid til tid opp i Whitesnake.

Tidlegare bandmedlemmar
David Coverdale - solovokal, akustisk gitar
Jimmy Page - elektrisk gitarar, bass, munnspel, dulcimer, korvokal
Denny Carmessei - trommer, perkusjon (album og turne)
Lester Mendel - klaverinstrument, perkusjon
Jorge Casas - bass
Ricky Phillips - bass
John Harris - munnspel
Tommy Funderburk - korvokal
John Sambataro - korvokal
Brett Tuggle - klaverinstrument, korvokal (turne)
Guy Pratt - bass, korvokal (turne)

Diskografi

Album
Coverdale and Page (1993) - 4. plass i Storbritannia, 5. plass i USA

Sjå òg
Deep Purple
Led Zeppelin
Whitesnake

Kjelder
Denne artikkelen bygger på «Coverdale and Page» frå ,  den 28. mars 2011. 
 oppgav desse kjeldene:

Musikkgrupper frå 1990-talet
Engelske heavy metal-band
Jimmy Page
Musikkgrupper skipa i 1991
Musikkgrupper oppløyste i 1993
Tjukk l

Tjukk l eller retrofleks flapp er ein språklyd som mellom anna finst i norske dialektar på Austlandet, Trøndelag, på Helgeland og opp til Nord-Salten og enkelte andre stader. Lyden blir danna ved at ein krøller tunga litt bakover og rettar henne ut igjen. På vegen framover slår tungespissen over den fremre delen av ganen. (eksempel: njeet)

I IPA skriv ein lyden som . I norsk lydskrift skriv ein gjerne lyden med teiknet ł̣. I norsk har tjukk l oppstått av norrøn l (sól) eller rð (garð). I ytterområda for tjukk l finn ein  og .

Førekomst av tjukk l 
Tjukk l kan både bli brukt for gamalnorsk l i ord som dal, sol, blod og Ola, og for gamalnorsk rð i ord som gard, hard, jord og ferdig. Grensene for dei to tjukk l-typane fell ikkje saman overalt, men stort sett dekkjer dei det same området. Vestnorsk har ikkje tjukk l.

Andre språk: 
Albansk: I staden for enkel r i slutten av ord.
Hausa: I staden for r.
Hindu/urdu: Representert i devanagari med bokstaven ड़ og på urdu med ڑ.
Japansk: Skil ikkje mellom r og l, og avhengig av ordet, kan ein r eller tjukk l bli brukt.
Italiensk: I ein landsbydialekt i Nord-Italia i staden for n.

Kjelder
Denne artikkelen bygger på «Retrofleks flapp» frå ,  den 28. mars 2011.

Bakgrunnsstoff
 Heide, Eldar, 2010: «Tjukk l – Retroflektert tydeleggjering av kort kvantitet. Om kvalitetskløyvinga av det gamle kvantitetssystemet.» Maal og minne, s. 3-44.

Konsonantar
Gomme

Gomme eller gome er ein tradisjonsrik norsk mjølkerett. Ein teori om namnet gomme er at det kjem av «gumma» 'kone', fordi det ofte vart brukt som mat for kvinner som nettopp hadde født.

Framgangsmåte 

Som med mange tradisjonsrettar, varierer framgangsmåten for å laga gomme frå plass til plass. Det som er felles er at ein kokar mjølk og tilset kulturmjølk eller løype for å skilja ut ostemassen. Mjølka skal koka til ho skiftar farge, og dette tek fleire timar. Deretter dampar ein inn myse og ostemasse til han får ein grautaktig konsistens som kan skjerast med kniv når han er stivna. Han er gulbrun til raud på farge og har mange kvite ostekorn i massen. Andre moglege ingrediensar er egg, mjøl og sukker.

Tradisjon frå Hardanger 

I Hardanger har gomme alltid vore brukt som festmat. Der var det viktig at gommen var glatt og fin og ikkje klumpa seg, for då vart det rekna som dravle. Under bryllaup i Hardanger var gomme ein sjølvsagt del av festen. Då skulle gommen kokast i koparkjelar, før ein hadde han over i rosemålte tiner eller kjengjer der det skulle stå både namn og årstal. Gjestene bar kjengjene med seg til festen, og det var alltid stor konkurranse blant konene om kven som var flinkast til å laga gomme. Og for å skapa fest rundt gommen, skulle han setjast på bordet av den bunadskledde gjevaren, med felespel til.

Sjå også

 Dravle
 Haglette

Kjelder 

 
 Matoppskrift.no om Gomme, og tradisjonane i Hardanger.

Bakgrunnsstoff 

 Tine.no: Oppskrift på Gomme frå Sør-Trøndelag.
 Dinmat.no: Gomme som hos tante Elisabeth.
 Aalan Gård: Geitegomme.

Norsk mat
Mjølkemat
Kvarg

Kvarg er ein osteprodukt som er særleg populært i Mellom-Europa, i tyskspråklege land (som Quark) og i Estland (kohupiim).
I Noreg blir kvarg seld under produktnamnet kesam av TINE.

Kvarg er ein ferskost laga ved å syrna mjølk og gjerne også tilsetja litt løype så ein kan skilja den faste ostemassen frå den flytande mysa. Ein enkel måte å gjera dette på, er å sila den sure mjølka gjennom ein silduk, så ostemassen vert samla oppå. Om ein ynskjer tjukkare kvarg, kan ein tilsetja fløyte eller rjome. Det kan brukast i matlaging, som pålegg, som dessert eller i ostekaker. 

Sidan kvarg kan lagast av skumma mjølk eller tilsett feitt kan feittinnhaldet variera mellom 10 og 40 % i tradisjonell kvarg og mellom 1 og 8 % i mager kvarg.

Kvarg eller Quark er mykje brukt i Tyskland, der han står for halvparten av det totale ostekonsumet.

Sjå og
Opplagd mjølk
Panir

Kjelder 

 
 Kvarg/Kesam ved melk.no
Kvarg i Norsk Meieriordbok, melk.no

Bakgrunnsstoff 
 Lokalhistoriewiki om Kvarg.
 Kvarg/Kesam ved melk.no
 Heimelaga kvargoppskrift på Matoppskrift.no

Ost
Ferskost
Tysk mat
Florida sjukehus

Florida sjukehus eller Franciskus Hospital Florida var eit sjukehus på Florida sentralt i Bergen, nedlagd i 2012 etter å ha vore nytta som kommunal sjukeheim ei tid, og ombygd til undervisningsbygning for ein vidaregåande skule, St. Paul gymnas.

Sjukehuset stod ferdig i 1937, og er teikna av arkitekt Ole Landmark. Sjukehuset var dei seinaste åra, fram til 2012, ein kommunalt driven sjukeheim som Bergen kommune leigde av den katolske Franciskus-ordenen. Dei seinaste åra var Florida sjukehus byen sin einaste korttidssjukeheim og den einaste sjukeheimen med akuttplassar. Sjukeheimen hadde eige akuttmottak tilknytt denne funksjonen og den hadde nesten 800 korttidsopphald i løpet av året. Leigeavtalen gjekk ut i 2012, og bygningane vart nytta til den vidaregåande skulen som den katolske kyrkjelyden St. Paul menighet hadde oppretta, St. Paul gymnas, i tilknyting til den gamle St. Paul skole.

Sjukehus i Bergen
Byggverk i Bergenhus
Skipingar i 1937
Nedleggingar i 2012
Florida i Bergen

Florida er ein av sju grunnkretsar rundt strøket Nygård i Bergen sentrum. Her ligg St. Paul gymnas, tidlegare Florida sjukehus, og bybanestoppet Florida.

Bergenhus